Վերջին 26 տարիներին հայկական տօնացոյցի ամենագունեղ օրերից մէկն է դարձել Հայոց Բանակի օրը՝ յունւարի 28-ը: Թեհրանում նոյնպէս բանակի օրը իւրովի տօնական դարձաւ իրանահայ համայնքի համար: Հ.Մ.Ա.Կ.-ի «Վաչիկ Ղարաբէգեան» սրահում ՀՀ դեսպանութեան նախաձեռնած ընդունելութեանը մաս կազմեցին Իրանի զինւած ուժերի ներկայացուցիչները, ինչպէս նաեւ Իրանում հաւատարմագրւած մի շարք երկրների դեսպաններն ու զինւորական կցորդները: Հանդիսութեանը մաս կազմեցին թեմիս առաջնորդն ու առաջնորդական տեղապահը, Թեմական խորհրդի ու Պատգամաւորական ժողովի, ազգային մարմինների, գործարարների ներկայացուցիչները: